Teabe kättesaadavust parandamiseks anti roheline tee kuuele projektile, selleks eraldati kokku pea 30 miljonit krooni. Eesti Rahvusringhääling töötab välja audivisuaalse kultuuripärandi ja teabe digihoidla, mis on tulevikus avalik ning kuhu saab siseneda ID-kaardiga. Samuti teeb Eesti Rahva Muuseum veebis avalikuks fotoarhiivi ja vaibakogu, mis enne selle tarbeks digitaliseeritakse. Riigikantselei soovib arendada veebilehtesid, Maa-amet parandab aadressiandmete kättesaadavust. Siseministeerium soovib digitaalseks teha perekonnaseisuandmed.  Heaks kiidetud projekte näeb siit.    Dokumendihaldussüsteemide kaasajastamiseks kiideti heaks 22  projekti eeltaotlused 46,5 miljoni krooni eest. Selle taotlusvooru eesmärk on aidata asutustel üle minna paberivabale asjaajamisele. Toetust said taotleda riigiasutused, kohalikud omavalitsused ja nende liidud.  Projektide nimekirja leiab siit.    Eeltaotluse rahuldamise otsus tagab projekti elluviimiseks taotletud summa broneerimise. Toetuse taotlejal on nüüd kuus kuud aega hangete läbi viimiseks ja aasta projekti  ellu viimiseks.